**SZAKMAI BESZÁMOLÓ** a TOP 5.3.1-16-GM1-2017-00008 projekt

2020.10.01-2020.21.31. 8. negyedév) időszakban megvalósult programokról

**VÁSÁROSFALU**  településen

Az 8. negyedév közösségfejlesztő tevékenységét az együttműködést dinamizáló és fenntartó akciók, tevékenységek, események, programok, folyamatok megvalósítása mentén szerveztük és bonyolítottuk le. Ez az időszak az előző időszakhoz képest még nehezebb volt. A COVID miatt programjainkból csak egyet tudtunk maszk nélkül megrendezni. Ennek ellenére valamennyi programunkat sikerült megrendezni. A megvalósítás során arra törekedtünk, hogy az egyes rendezvényeken betartsuk az egészségügyi szabályokat, ugyanakkor tovább erősítsük a helyi identitást, fejlesszük a közösség kohézióját itt a Dél-Rábaközben, Vásárosfaluban.

Ezért a cselekvési tervünkben a közösségfejlesztő programjainkat, rendezvényeinket úgy terveztük, hogy egyrészt azok alkalmazkodjanak az aktuális eseményekhez (idősek napja) másrészt viszonylag egyenletesen legyenek elosztva a rendelkezésünkre álló 3 hónap során.

A negyedév során megvalósítására került programok célja olyan közösségfejlesztési folyamatok, programok, szabadidős rendezvények megvalósítása, amelyek a közösségi részvételre épülnek és hozzájárulnak a helyi identitástudat elmélyítéséhez. Sajnos programjainkat a pandémia miatt csak csökkentett létszámmal tudtuk megvalósítani, de azinterneten, a település saját facebok oldalán minden eseményt nyilvánossá tettünk. A visszajelzések azt mutatták, hogy nagy volt az érdeklődés. Volt ahol a 800 főt is elérte a látogatók 200 főt pedig a kommentelők száma.

Első rendezvényünk még a korlátozó intézkedések bevezetése előtt került megrendezésre **október 2-án a SZÉPKORÚAK NAPJA.** A program célja a közösségi együttműködést dinamizáló és fenntartó közösségi program megvalósítása. A programon sor került a település nyugdíjasainak találkozójára, közös beszélgetésre,egy közös ebéd elfogyasztására kulturális programok megtekintésére amelyet a Barangoló együttes adott elő.

Ebben a negyedévben **az olvasókör foglalkozás**ainak száma a pandémia miatt drasztikusan lecsökkent, de ennek ellenére sikerült egy nagyszabású **KIÁLLÍTÁS**t rendeznünk a célcsoport igényeinek megfelelően **december 12-én**. Az erdélyi Balánbánya Egyeskő Művészeti Táborának közreműködésével. Az amatőr festőkből, grafikusokból álló csoporttal Vásárosfalu már több éve tart fent baráti kapcsolatot. Az idén nem tudtunk kimenni Erdélybe, de Balánbányán a művészek fizikálisan, mi az anyaországból meg online módon vettünk részt a tábor munkájában. Az ott született alkotásokat küldték el Magyarországra és ***„Járványon*** ***innen, határon túl”*** címmel rendeztünk egy nagysikerű kiállítást. A megnyitó a COVID előírásainak megfelelően szabad téren volt. Maga a kiállítás a LINKÓ Faluház nagytermében, ahol viszont mindig 10 főnél kevesebb személy tartózkodhatott. A megnyitón jelen volt Barcza Attila országgyűlési képviselő, Rozmán Zoltán az alkotótábor művészeti vezetője. Köszöntőt mondott Vásárosfalu polgármestere Molnár Sándor, a kiállítás szervezője Kerekes György és a LINKÓ Faluház vezetője Tompáné Balogh Mária. A kiállítás emocionális hangulatát Kőszegi-Németh József a Győri Nemzeti Színház magánénekese biztosította.

Ebben a negyedévben a részvételi fórumot sajátos formában tartottuk meg. A vírus helyzetre való tekintettel a tágabb közösséget megszólító találkozót a hagyományos formában nem lehetett megszervezni, ezért a település családjainak kérésére, -hogy ne maradjon el a Mikulás napi program- a **MIKULÁS december 5-én** házhoz ment minden gyerekhez lovas szekéren (mert hó nem volt!) és elvitte az önkormányzat ajándékát.

A **HELYI KÖZÖSSÉGEK KÉPZÉSE december 28-án** történt meg, amelyet Tompáné Balogh Mária vezetett. A képzés célja a projekt keretében tervezett tevékenységek végzéséhez szükséges információk megismerése, hogy az önkéntesként végzett munkához kapcsolódó kompetenciákat fejleszteni tudják. A képzés során a résztvevők megismerkedtek jelen program tervezési folyamatával, az élet által produkált kényszerű változtatásokkal, a közeljövő tervezett rendezvényeivel és az önkormányzat éves programtervével.

A 8. negyedév programjait is sikeresen és maradéktalanul teljesítettük, a résztvevők száma és a visszajelzések pedig azt bizonyítják, hogy a rendezvények eredményeként tovább nőtt a helyi lakosság kötődése a településhez, erősödött identitás tudata.